                                           Z A P I S N I K

         Sa sjednice Općinskog vijeća općine Jarmina održane 14.listopada 2011. godine u 19 sati u prostorijama općine Jarmina.

         NAZOČNI:                                                       ODSUTNI:

         1. ĐURO HORVAT                                          1. DALIBOR BELA

         2. MARIO KRUŠELJ

         3. STJEPAN SEDLAR

         4. STJEPAN MAJPRUZ

         5. STJEPAN DADIĆ

         6. MARIO MATIĆ

         7. VLADIMIR KLARIĆ

         8. DRAGUTIN CULI

         9. TOMISLAV PRACAIĆ

        10. MILAN NAGLIĆ

        Predsjednik Općinskog vijeća Milan Naglić za sjednicu predlaže

                                          D N E V N I    R E D

1. Usvajanje zapisnika sa prethodne sjednice.

2. Aktualni sat.

3. Donošenje Odluke o broju etaža koja se mogu ozakoniti na

nezakonito izgrađenoj zgradi.

4. Donošenje Odluke o vrijednostima jediničnih iznosa za položaj zone.

5. Izvješće Povjerenstva o provedenom natječaju za nabavu led lampi.

6. Razno.

        Glasovanjem vijećnika dnevni red je jednoglasno prihvaćen.

                                                   Točka 1.

         Zamjenica načelnika Višnja Škrlec je rekla da se kaže gerentodomačice a ne gerentospremačice. 

         Glasovanjem vijećnika zapisnik je jednoglasno usvojen.

                                                    Točka 2.

         Načelnik Andrija Draganić vijećnike je izvijestio o troškovima organizacije obilježavanja dana općine koji iznose šezdeset i tri tisuće kuna.

         Također je rekao da su javni radovi u tijeku a opremu treba udruzi dati u najam. U javnim radovima djelatnici krče u polju raslinje gdje je D.Bela to i organizirao.

          Načelnik se osvrnuo na cijelu problematiku razminiravanja i problemu vezano uz Gluhaka i eko proizvodnje.

           Vijećnik Dragutin Culi je rekao da je bila dobra procjena da sami krčimo raslinje na parcelama koje su prodane.

            Načelnik je rekao da je u nedjelju koncert radio „Kaja“ te treba doći.

            Vijećnik Đuro Horvat pita koliko dođe taj koncert a načelnik je rekao da oko dvadeset do dvadeset tri tisuće kuna.

             Višnja Škrlec je rekla da opremu treba kontrolirati a jedan ključ treba imati i općina a udruga se zove „Okusi domaće“.

             Vijećnik Dragutin Culi je rekao sa su se dobile suglasnosti na ugovore a postoje neki problemi oko kanala „Vidrašić“.

              Predsjednik vijeća je rekao da treba raspravljati oko naknade povjerenstva.

              Načelnik je rekao da će se o tome raspravljati kada se dobiju sve suglasnosti.

              Nakon rasprave o poljoprivrednom zemljištu glasovanjem je jednoglasno donesena odluka o prodaji poljoprivrednog zemljišta koje nije bilo u prodaju.
               Također je jednoglasno donesena odluka o iznajmljivanju opreme udruzi „Okusi domaće“ na godinu dana do 31.prosinca 2012. godine.
                                                    Točka 3.

               Pročelnik Stjepan Smetiško obrazložio je potrebu donošenja odluke o broju etaža koje se mogu ozakoniti na nezakonito izgrađenoj zgradi.

               Nakon kratke rasprave glasovanjem predložena odluka je jednoglasno donesena. 

                                                     Točka 4.

               Pročelnik je također vijećnicima obrazložio prijedlog odluke o vrijednostima jediničnih iznosa za položajne zone.

               Glasovanjem predložena odluka jednoglasno je usvojena.

                                                      Točka 5.

               Izvješće o provedenom natječaju za kupnju led lampi dao je predsjednik povjerenstva Vladimir Klarić.

               Naglasio je da u natječajnim ponudama ima dosta nelogičnosti ,cijene su dosta različite. 

                Prijedlog odbora je da se kupe četrnaest lampi te da se krene na izradu dokumentacije za rasvjetu.

                Vijećnik Đuro Horvat je rekao zašto se ne ide u kupnju svih lampi jer se tako planiralo.

                Predsjednik vijeća Milan Naglić je rekao da je razlika u lampama velika jedne su najnovije a one druge su stare sedam osam godina.

               Također je prezentirao i objasnio karakteristike obiju lampi.

               Glasovanjem vijećnika većinom glasova i jedan suzdržan natječaj se poništava.

               Također glasovanjem vijećnika većinom glasova za jedan suzdržan donesena je odluka da se kupe dvadeset i dvije lampe.

                                                  Točka 6.

              Predsjednik Odbora za socijalnu skrb Mario Matić dao je izvješće odbora o pristiglim zamolbama.

              Glasovanjem vijećnika izvješće Odbora za socijalnu skrb jednoglasno je prihvaćeno.

               Milan Naglić pročitao je zamolbu gospodina Uskoka.

               Načelnik je obrazložio zamolbu Moto kluba iz Jarmine kojim traže prostor na lovačkoj ili ribičkom prostoru dio prostora za izgradnju nastršnice.
               Glasovanjem prijedlog je jednoglasno prihvaćen.

               Eko udruga „Izvor“ traži da joj se dodjeli neki prostor u Jarmini kako bi ga mogle ozeleniti.

               Predloženo je i usvojeno da im se dodjeli prostor“bajera“ za potrebe ozelenjavanje.

               Također je pročitana zamolba Udruge žena „Ivančica“.

               Zaključeno je da trebaju dostaviti plan  odnosno program.

               Načelnik je pročitao zamolbe osnovne škole za pomoć u plaćanju autobusa u 2012.godini i pomoć za kupnju tri računala.
               Zaključeno je da će općina svakako učestvovati u jednom dijelu financiranja troškova.

                Pod ovom točkom još se raspravljalo o radu javne rasvjete.

                Također je rečeno da se za iduću sjednicu pripremi nova odluka o radnom vremenu ugostiteljskih objekata na području općine Jarmina i da treba napraviti pripreme vezano uz koncesiju za održavanje javne rasvjete i odvoz komunalnog otpada.
                                                                                Predsjednik Općinskog vijeća

                                                                                          Milan Naglić

